**From:** Ineta Vula <Ineta.Vula@sam.gov.lv>   
**Sent:** Friday, September 17, 2021 3:12 PM  
**To:** VARAM <pasts@varam.gov.lv>  
**Cc:** Rihards Guds <Rihards.Guds@varam.gov.lv>  
**Subject:** Likumprojekta “Grozījumi Valsts informācijas sistēmu likumā” (VSS – 413) saskaņošana

Labdien!

Satiksmes ministrija izskatīja Vides aizsardzības un reģionālās attīstības ministrijas sagatavoto precizēto likumprojektu “Grozījumi Valsts informācijas sistēmu likumā” (VSS – 413) un izsaka šādus iebildumus:

1. Lūdzam likumprojekta anotācijā ietvert informāciju par likumprojekta 1., 8., 9. un 10.panta grozījumiem attiecībā uz jēdziena “valsts informācijas sistēmas turētājs” izslēgšanu no Valsts informācijas sistēmu likuma. Informējam, ka Jūrlietu pārvaldes un jūras drošības likuma 5.panta 61. punkts un 6.panta pirmās daļas 121. punkts paredz regulējumu attiecībā uz Starptautiskās kravu loģistikas un ostu informācijas sistēmas turētāja funkciju izpildi. Pamatojoties uz minētām tiesību normu prasībām, Satiksmes ministrija ir noslēgusi valsts pārvaldes funkcijas deleģēšanas līgumu ar VSIA “Latvijas Jūras administrācija”, kas saņem finansējumu turētāja funkciju izpildei, kā arī nodrošina sistēmas darbību.

Satiksmes ministrija konceptuāli atbalsta likumprojekta anotācijā norādīto pamatojumu, ka pēc būtības VIS turētāji sniedz VIS pārzinim IKT pakalpojumus, lai nodrošinātu VIS darbību, taču konkrētajā gadījumā nepieciešams papildināt likumprojektu un tā anotāciju ar informāciju par pārejas posmu un turpmāko pārziņa rīcību, ja ir spēkā esošs līgums par turētāja funkciju izpildi.

2) Lūdzam papildināt likumprojekta anotācijas IV sadaļu ar šādiem saistītajiem tiesību aktiem, kuros nepieciešams veikt izmaiņas:

- Jūrlietu pārvaldes un jūras drošības likums.

- Ministru kabineta 2020. gada 11. februāra noteikumi Nr.92 “Starptautiskās kravu loģistikas un ostu informācijas sistēmas noteikumi”.

*Cieņā,*

***Ineta Vula***

*Satiksmes ministrijas*

*Juridiskā departamenta*

*Tiesību aktu nodaļas juriskonsulte*

*Tālrunis: +371 67028011*

*E-pasts:* [*ineta.vula@sam.gov.lv*](mailto:ineta.vula@sam.gov.lv)

[*www.sam.gov.lv*](http://www.sam.gov.lv/)