|  |  |  |
| --- | --- | --- |
|  | bez_laukuma_rgb-LV_81.png |  |
| Brīvības iela 72, Rīga, LV-1011, tālr. 67876000, fakss 67876002, e-pasts vm@vm.gov.lv, www.vm.gov.lv | | |
| Rīgā | | |

Datums skatāms laika zīmogā Nr. 01-09/4195

|  |  |  |  |  |
| --- | --- | --- | --- | --- |
| Uz | 28.07.2021 | Nr. | 1-132/7017 |  |

|  |  |
| --- | --- |
|  | Latvijas Republikas Vides aizsardzības un reģionālās attīstības ministrijai |
| *Atzinums par likumprojektu “Grozījumi Valsts informācijas sistēmu likumā" (VSS-413)* |  |

Veselības ministrija (turpmāk – VM) ir izskatījusi Vides aizsardzības un reģionālas attīstības ministrijas (turpmāk – VARAM) izstrādāto Likumprojektu “Grozījumi Valsts informācijas sistēmu likumā” (turpmāk – likumprojekts) un saistītos dokumentus, un atbalsta likumprojekta tālāko virzību, vienlaikus izsakot šādus iebildumus un priekšlikumus:

Iebildumi:

1. Saistībā ar VM izteikto iebildumu, kas ietverts Izziņas1 30. punktā, ko VARAM daļēji ir ņēmis vērā, un, ņemot vērā, ka termins “valsts informācijas sistēmas turētājs” mūsdienu komplicētajā IKT vidē nav viennozīmīgs un, kā arī VARAM norāda Izziņas1 30. punktā, ka šis termins var tikt attiecināts gan uz IKT infrastruktūras koplietošanas datu centra pakalpojumu sniedzēju, pašas vai citas institūcijas veikto IS tehnisko resursu administrēšanu, kā arī ārpakalpojuma sniedzēju, turpretī VISL 8. un 10. pantos šim “valsts informācijas sistēmas turētājam” ir deleģēti apjomīgas funkcijas, kuras visas nevar izpildīt vai uzņemties atbildību par to izpildi infrastruktūras koplietošanas datu centra pakalpojumu sniedzējs kā “valsts informācijas sistēmas turētājs”, pašas vai citas institūcijas veikto IS tehnisko resursu administrators kā “valsts informācijas sistēmas turētājs”, kā arī ārpakalpojuma sniedzējs kā “valsts informācijas sistēmas turētājs”, lūdzam veikt atbilstošas izmaiņas VISL 8. un 10.pantos. Papildu lūdzam ņemt vērā, ka neizdevās atrast vispārīgus ar IKT saistītus normatīvos aktus[[1]](#footnote-1), kur šāds termins - “valsts informācijas sistēmas turētājs” tiktu lietots.

Kā vienu no iespējamiem risinājumiem piedāvājam izskatīt šī termina – “valsts informācijas sistēmas turētājs” izslēgšanu no VISL un/vai noteikt valsts IS sistēmas pārzinim atbildību par 8., 10.pantos noteikto funkciju izpildi, pieļaujot, ka kādas no tām var tikt deleģētas kādam no pakalpojuma sniedzējam.

1. Uzturam VM izteiktos iebildumus, kas ietverti Izziņas[[2]](#footnote-2) 35. punktā, jo pēc būtības tie nav ņemti vērā. Vēršam uzmanību, ka Anotācijā joprojām nav paskaidrots pēc būtības, kāpēc no VISL svītrota norma, ka VISL neattiecas uz informācijas sistēmām, kuras nodrošina iekšējās lietošanas informācijas apriti.
2. Līdz šim Valsts informācijas sistēmu likuma (turpmāk – VISL) tvērums (prasības) bija attiecināms uz valsts informācijas sistēmām. Likumprojektā “Grozījumi Valsts informācijas sistēmu likumā” (turpmāk – likumprojekts) tiek ieviests termins “institūcijas informācijas sistēma”, kā arī tiek svītrota norma, ka VISL neattiecas uz informācijas sistēmām (turpmāk – IS), kuras nodrošina iekšējās lietošanas informācijas apriti. Rezultātā ar likumprojektu VISL tvērums (prasības) tiek paplašināts arī uz tām IS, kuras nodrošina informācijas apriti ar valsts informācijas sistēmām jeb institūcijas IS.

Tādejādi tiek radīti **papildu pienākumi un uzdevumi iestādēm un institūcijām, kuru valsts IS ir integrētas ar iekšējās lietošanas IS** jeb institūcijas IS. Turklāt, ņemot vērā, ka turpmāk uz šīm IS attieksies arī vēl papildu normatīvie akti, kuri VARAM jāizstrādā līdz 2023. gada 2. janvārim:

* + Ministru kabineta (turpmāk – MK) noteikumi, kuri noteiks valsts un institūcijas IS un to darbībai nepieciešamo IKT resursu un pakalpojumu attīstības aktivitāšu un likvidēšanas uzraudzības kārtību,
  + MK noteikumi, kuri noteiks valsts un institūcijas informācijas sistēmu vispārējās tehniskās un drošības prasības,

**institūcijām un iestādēm būs jāiegulda resursi**, lai gan likumprojektā, gan topošajos normatīvajos aktos iekļautās prasības izpildītu, kā arī palielināsies administratīvais slogs. To Apliecina arī Anotācijas II sadaļā “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā sniegtā informācija, ka “VARAM palielināsies izvērtējamo IKT aktivitāšu apjoms, kuras noteiktas MK 2006. gada 24. janvāra noteikumos Nr. 71 “Valsts informācijas sistēmu attīstības projektu uzraudzības kārtība” un MK 2005. gada 11. oktobra noteikumiem Nr. 764 “Valsts informācijas sistēmu vispārējās tehniskās prasības”.”

Tādejādi lūdzam papildināt Anotācijas II sadaļā “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktu, norādot, ka likumprojekta ieviešana paredz papildu pienākumus un uzdevumus iestādēm un institūcijām, kuru valsts IS ir integrētas ar iekšējās lietošanas IS jeb institūcijas IS, kā arī to, ka institūcijām un iestādēm būs jāiegulda resursi, lai gan likumprojektā, gan topošajos normatīvajos aktos iekļautās prasības izpildītu, kā arī palielināsies administratīvais slogs.

1. Lūdzam svītrot no Anotācijas un Izziņā apgalvojumu (tas atkārtojas), ka “Institūcijas informācijas sistēmām, tiks paredzētas atvieglotas uzraudzības prasības.“ Nav pamata izteikt šādu apgalvojumu, jo līdz šim šādas uzraudzības prasības nav bijušas, kā arī nav zināms, kas tieši tiks paredzēts šajās prasībās, šīs jaunās papildu prasības vēl tikai tiks izstrādātas un tās nav zināmas, jo VARAM līdz 2023. gada 2. janvārim būs jāizstrādā MK noteikumi, kuri noteiks:

* valsts un institūcijas IS un to darbībai nepieciešamo IKT resursu un pakalpojumu attīstības aktivitāšu un likvidēšanas uzraudzības kārtību,
* valsts un institūcijas IS vispārējās tehniskās un drošības prasības.

Ieteikumi:

1. Tā kā sākotnēji likumprojektā iekļautais termins “IKT resurss” ir svītrots un VISL nav termina “informācijas un tehniskais resurss”, lūdzam labot Anotācijā (5.lp.) iekļauto skaidrojumu: “Ņemot vērā, ka VISL termins “informācijas un tehniskai resurss” ir iekļaujas terminā “IKT resurss”, atbilstoši tiek precizēts VISL 1. panta 3. punkts.”.
2. Lūdzam papildināt Anotāciju ar skaidrojumu, kāpēc ir iecerēts “*kontrolēt (arī no drošības viedokļa) un izvirzīt prasības IS, kuras nodrošina informāciju valsts IS vai saņem informāciju no tām*”. Piemēram, dokumentu vadības sistēmām, grāmatvedības sistēmām, internet lapām, u.tml. Un skaidrot, kas un kā veiks šo kontroli.

|  |  |  |
| --- | --- | --- |
| Valsts sekretāra vietniece resursu un pārmaiņu vadības jautājumos | (paraksts\*) | Agnese Vaļuliene |

Informācijas un komunikācijas

tehnoloģiju projektu vadītāja

Iveta Bērtulsone

tālr. 60008321

e-pasts: [iveta.bertulsone@vm.gov.lv](mailto:iveta.bertulsone@vm.gov.lv)

1. Tika izskatīti šādi ar IKT saistīti normatīvie akti:

   Informācijas tehnoloģiju drošības likums, 2019. gada 15. janvāra MK noteikumi Nr.15 “[Noteikumi par drošības incidenta būtiskuma kritērijiem, informēšanas kārtību un ziņojuma saturu](https://likumi.lv/ta/id/304284-noteikumi-par-drosibas-incidenta-butiskuma-kriterijiem-informesanas-kartibu-un-zinojuma-saturu)”, 2015. gada 28. jūlija MK noteikumi Nr.442 ”Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”, 2011.gada 1.februāra MK noteikumi Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība”, 2005.gada 11.oktobra MK noteikumi Nr.764 “Valsts informācijas sistēmu vispārējās tehniskās prasības”, 2016. gada 14. jūnija MK noteikumi Nr.374 “Valsts informācijas sistēmu savietotāja noteikumi”, 2012.gada 19.jūnija MK noteikumi Nr.421 “Valsts informācijas sistēmu savietotāju un integrēto valsts informācijas sistēmu aizsardzības prasības” [↑](#footnote-ref-1)
2. 2020. gada 28.jūnija VARAM Izziņa par atzinumos sniegtajiem iebildumiem par likumprojektu “Grozījumi Valsts informācijas sistēmu likumā” (VSS – 413) [↑](#footnote-ref-2)