|  |  |  |  |
| --- | --- | --- | --- |
| Rīgā | 31.05.2021 | Nr. | 03.1-03/89 |
| uz | 13.05.2021. | Nr. | VSS-413 prot. Nr.18, 38.§ |

Vides aizsardzības un reģionālās

attīstības ministrijai

Par likumprojektu “Grozījumi Valsts informācijas sistēmu likumā”

Satiksmes ministrija ir izvērtējusi Vides aizsardzības un reģionālās attīstības ministrijas sagatavoto likumprojektu “Grozījumi Valsts informācijas sistēmu likumā” un izsaka šādus iebildumus:

1. Lūdzam papildināt likumprojekta anotāciju ar informāciju par 2018.gada 31.janvāra Saeimā iesniegto likumprojektu “Valsts informācijas un komunikācijas tehnoloģiju pārvaldības likums” (Nr.1129/Lp12)[[1]](#footnote-1), norādot, kāda ir tajā ietvertā analoģiskā regulējuma saistība ar šo likumprojektu, kā arī ievērojot to, ka likumprojekts “Valsts informācijas un komunikācijas tehnoloģiju pārvaldības likums” paredz Valsts informācijas sistēmu likuma (turpmāk - likums) spēka zaudēšanu.

2. Lūdzam papildināt likumprojekta anotāciju ar informāciju, kā tieši likuma 3.panta ceturtās daļas izslēgšana, proti, ka valsts informācijas sistēmas turpmāk būs arī iekšējās lietošanas sistēmas, nodrošinās likuma mērķu un uzdevumu sasniegšanu, kā arī norādīt, kādi praktiskie risinājumi tiks balstīti šo normu prasībās.

Vienlaikus izsakām šādus priekšlikumus:

1. Lūdzam izvērtēt likuma tvēruma izmaiņu turpmāko viennozīmīgu izpratni, tvēruma paplašinājumu nodrošinot kā terminu skaidrojuma grozījumus likumprojekta 1.pantā. Lūdzam likumprojekta tvēruma paplašināšanai veikt grozījumus likuma pantos, kas saistīti ar likuma mērķi, uzdevumiem un darbības jomu, kā arī papildināt ar jauniem terminiem, ja tas nepieciešams. Likuma terminoloģija ir piemērota jau ilgstoši un atbilst jomas vispārīgajai terminoloģijai. Terminoloģijas maiņa turpmākajā likuma piemērošanā varētu būt par pamatu dažādai interpretācijai.

2. Lūdzam papildināt likumprojekta anotāciju ar informāciju, kā tieši iekšējās lietošanas informācijas aprites sistēmas un komunikācijas tehnoloģijas nodrošinās efektīvu, caurskatāmu, ērtu, pieejamu valsts pārvaldi, kā arī kvalitatīvu pakalpojumu un informācijas pieejamību sabiedrībai.

3. Satiksmes ministrijas ieskatā jauno terminu skaidrojums likumprojekta 1.pantā nav saprotams, vadoties no vispārzināmu informācijas un komunikācijas tehnoloģiju (IKT) terminu Ministru kabineta 2019.gada 5.novembra noteikumu Nr.523 “Valsts informācijas resursu, sistēmu un sadarbspējas informācijas sistēmas noteikumi” (turpmāk – MK noteikumi Nr.523) 2.punktā ir jau ietverts termina “IKT resurss” un citu terminu skaidrojums. Likumprojekta anotācijā nav informācijas, ka atbilstoši likumprojektam, tiks grozīta minēto noteikumu terminoloģija. MK noteikumos Nr.523 dotais IKT resursu skaidrojums ir skaidrāk saprotams, jo tas viennozīmīgi ir attiecināms uz aparatūras un programmatūras jomu, taču informācijas sistēmas vispārpieņemtā izpratne nav skaidrojama tikai ar aparatūras un programmatūras resursiem. Ņemot vērā minēto, lūdzam termina “IKT resurss” vietā lietot terminu “Valsts informācijas sistēmas resurss” jeb “VIS resurss”, un valsts informācijas sistēmu neskaidrot tikai kā IKT resursu. Informācijas sistēma un IKT ir vispārzināmi termini un nav nepieciešams tos skaidrot ar citiem vispārzināmiem terminiem. Šādā situācijā tiek saglabāti MK noteikumos Nr.523 termini un to skaidrojums.

4. Lūdzam precizēt un skaidrot likumprojekta anotācijā likumprojekta 6.pantā veikto grozījumu. Esošā redakcija nodrošina principa par datu vienreizēju reģistrāciju jeb iegūšanu/vākšanu no datu subjektiem atbilstošajā informācijas sistēmā vai reģistrā un ir piemērojama uz konkrēto informācijas sistēmu. Likumprojekta anotācijā ir norādīts, ka grozījumi nosaka, ka informāciju par datu subjektu var glabāt vairākās informācijas sistēmās. Lūdzam precizēt likumprojekta redakciju, ievērojot, ka datu reģistrācija un aktualizācija “no datu subjekta” vai cita informācijas avota ir atšķirīga darbība kā datu pārņemšana un apstrāde integrētu informācijas sistēmu datu bāzēs. Vienlaikus nav saprotams, kā šīs informācijas sistēmas pārzinis var nodrošināt prasības par “iekļaušanu citā valsts informācijas sistēmā” ievērošanu.

Valsts sekretāre I.Stepanova

Vula, 67028011

[Ineta.Vula@sam.gov.lv](mailto:Ineta.Vula@sam.gov.lv)

Lipše, 67028282

[ilona.lipse@sam.gov.lv](mailto:ilona.lipse@sam.gov.lv)

Magone, 67028042

olita.magone@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. [https://titania.saeima.lv/LIVS12/SaeimaLIVS12.nsf/webAll?SearchView&Query=([Title]=\*Valsts+inform%C4%81cijas+un+komunik%C4%81cijas+tehnolo%C4%A3iju+p%C4%81rvald%C4%ABbas+likums\*)&SearchMax=0&SearchOrder=4](https://titania.saeima.lv/LIVS12/SaeimaLIVS12.nsf/webAll?SearchView&Query=(%5bTitle%5d=*Valsts+inform%C4%81cijas+un+komunik%C4%81cijas+tehnolo%C4%A3iju+p%C4%81rvald%C4%ABbas+likums*)&SearchMax=0&SearchOrder=4) [↑](#footnote-ref-1)